Aika ke 4.4. klo 9.00–11.00

Paikka Turun kaupunginkirjasto

Läsnä Katarina Kapiainen, Turku

Olli Hirvonen, Turku

Anni Salonen, Laitila (Skype-yhteys)

Tiina Salo, Raisio

Merja Kalliomäki, Pori (Skype-yhteys)

Eila Polojärvi, Uusikaupunki

Poissa Gunilla Ritkaew, Kemiönsaari

Sari Saarela, Kaarina

Viktoria Kulmala, Mynämäki

1. **Kokouksen järjestäytyminen**

Katarina Kapiainen kirjoittaa muistion.

Kokouksen Skype-linkki: <https://join.skype.com/f8eYBE3EKWCx>

1. **Kuulumisten vaihto**

Seinäjoen AVI:n koulutuksessa oli hyviä puheenvuoroja, esimerkiksi Toivoa kirjallisuudesta -tapahtumasarja tai sarjakuvaa hyödyntävä, mielenterveysteemainen Hyvän mielen lukupiiri olisivat varmasti jossain muodossa kopioitavissa muihinkin kirjastoihin. Erinomaisen koulutuspäivän sisältöjä pääsee katsomaan tästä linkistä: https://bit.ly/2GRslCK

Raisiossa on saatu täyttölupa erikoiskirjastonhoitajan virkaan, joka keskittyy erityisryhmien palveluihin. Uusi viranhaltija voisi tulla sitten myöhemmin ryhmään mukaan.

Porissa senioripäivässä oli tarjolla muistipelejä ja muuta ohjelmaa, lähialueen palvelutaloista pääsi väkeä avustettuna paikalle. SAMK on lähdössä mukaan älyhuonekaluprojektiin, ja Porin kirjasto on yksi julkisista tiloista, joissa älyhuonekaluja testataan. Syksyn Seniorsurfissa on luvassa koodauspäivä senioreille. Mielenkiintoista nähdä, miten toimii ikäihmisten kanssa!

Turun Omakirjasto: Kaksi pilottiryhmää tulossa. Toinen on 5 hengen ryhmä Lausteella kotona asuvia, jotka eivät pääse kotoa pois. Osallistujilla ei tarvitse olla kokemusta digitaalisista palveluista. Annetaan lainaan tabletit, opastetaan Celiaa, virtuaalikirkkoa ja paria muuta palvelua, katsotaan miten lähtee oppiminen käyntiin. Toinen taas on 10 hengen ryhmä kotikuntoutuksen piiristä sellaisia ikäihmisiä, jotka eivät vielä ole kotihoidon tarpeessa. Lähihoitajaopiskelijat käyvät opastamassa laitteen ja palveluiden käyttöä. Hankkeeseen on saatu täyttölupa, hanketyöntekijän pitäisi aloittaa kevään aikana. Digitaalisten palveluiden ohessa kehitetään myös kirjojen kotiin toimittamista. Myös sellainen pilotti on meneillään, jossa Kerttulin vanhainkotiin viedään viisi pädiä, ja henkilökunta opetetaan käyttämään Celiaa, museokeskuksen kuva-arkistoja ym. virkistyskäytössä. Pyritään aktivoimaan henkilökuntaa viriketoiminnan monipuolistamiseksi. Lisäksi kulttuurisen kirjaamisen hanke, jossa tuodaan kulttuuripalvelut hyton kotihoidon tietoon, jotta sieltä osataan valita palveluita vanhusten tarpeiden mukaan. Kotihoito sitoutetaan kirjaamaan ylös ikäihmisten kulttuuriset tarpeet.

Onko omaisia mahdollista sitouttaa kirjaston kotipalvelun avuksi? Kiireisille omaisille pelkästään jo se voi olla iso apu, että joku kirjastossa valitsee ja pakkaa kirjat valmiiksi, joskaan vapaaehtoisuuteen ja omaisiin ei kirjaston kotipalvelua voi yksinään perustaa.

Raisiossa ikäihmisten kulttuurisista palveluista tulossa opinnäytetyö – opparin tekijä voisi olla yhteydessä Olliin ja tulevaan hanketyöntekijään.

Kotipalvelun järjestäminen mahdollisimman vähän kuormittavaksi on kyllä iso haaste, ja toki sidoksissa paikkakunnan kokoon ja sitä kautta asiakkaiden määrään. Määrä on yleensä n. 1 kotipalveluasiakas per 1000 asukasta.

1. **Celia-asiat**

Nykyään joistain kirjakerhoista saa kaksi kirjaa, ja CD-asiakkaat saavat Celianetin kautta sähköisesti tilata kirjakerhot mukaan lukien yhteensä 14 CD-kirjaa kotiin. Kirjaston pitää taas sopeutua uusiin muutoksiin.

Viimeisimmän päivityksen jälkeen jotkut Celia-tunnukset eivät ole toimineet, tässä tapauksessa sähköpostitse yhteys Celiaan ja he lähettävät uuden salasanan.

1. **Koulutusideat**

mm. Hyyppä-kiertue tai ruudunlukuohjelmien koulutus – Hyyppään yhteyttä toukokuussa. Se olisi sitten syksyllä. Harkinnassa, jos luennon sijaan haastattelisi kirjasta.

Ruudunlukuohjelmista ehkä jokin pieni puheenvuoro/opastus jonkun muun koulutuspäivän oheen, jotta tiedetään edes yleisluontoiset perusteet niiden toiminnan lähtökohdista. Ei siis niin, että henkilökunnalla olisi velvollisuus osata käyttää kaikkia erilaisia ruudunlukuohjelmia, vaan että edes tiedettäisiin vähän, mitä ne ovat ja mitkä niiden toimintaperiaatteet ovat. Ehdotetaan Annelle.

1. **Vetoomus isotekstisten kirjojen saatavuuden puolesta**

Rebekka voisi sanoa, onko tämä sellainen asia, johon YKN voisi ottaa kantaa. Näkövammaisten keskusliitto mukaan? Tarve olisi muillakin kuin ikääntyneillä. Isotekstisten lainaluvut tilastona? Mikä painosmäärän pitäisi olla, että myynti olisi kannattavaa? Kirjastojen ostaminen itsessään ei riitä kuitenkaan kustantajille. Mietitään vielä, onko vetoomus turha yritys, selvitellään asiaa.

1. **Muut esille tulevat asiat**

Onko Turun seudun esteettömyysasiamies lähtenyt Ouluun? Raision esteettömyysselvitystä ei ole tehty, ja se haluttaisiin saada tehtyä.

Uudessakaupungissa on esteettömyyspäivä ensi viikolla. Tapahtumassa mm. Ageman-puku, näkövammaisten yhdistys, avustajakissaa käyttävä henkilö, Vakka-Suomen invalidien puheenjohtajan puheenvuoro, esteettömyydestä ja saavutettavuudesta puheenvuoro. Raisiossa esteettömyyspäivä järjestetään joka toinen vuosi, seuraavan kerran keväällä 19.

Virallisia AVI:n avustuspäätöksiä ei ole vielä tullut, mutta huhutaan, ettei IKI-ryhmän hanke olisi saamassa rahoitusta.

1. **Seuraava kokous**

Raisiossa ke 23.5. klo 14-16. Katarina ottaa läppärin ja Jabran mukaan, niin saadaan Skype toimimaan.